
КОПИЕ ДО:
ОБЩИНА ЛУКОВИТ

ИАОС – ГР. СОФИЯ


Относно: Инвестиционно предложение (ИП) „Разширение на производствената площадка на „Полихим СС“ ЕООД и изграждане на нов резервоар с капацитет 10 000м3 за алтернативно съхранение на опасни вещества – тежко гориво или междинни продукти или базови масла или отработени масла“.

Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.91/25.09.2002 г. и вс. изм. и доп.) и чл. 4, ал. 1 от Наредбата за условията и реда за извършване на оценка на въздействие върху околната среда. (Наредба за ОВОС, ДВ бр.25/18.03.2003г. и вс. изм. и доп.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.73/11.09.2007 г. и вс. изм. и доп.).
 На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
Предмет на направеното инвестиционно предложение е разширение на производствена площадка в ПИ с № 44327.502.1062,  гр. Луковит, обл. Ловеч, на оператор “ПОЛИХИМ - СС” ЕООД с издадено КР № 440-Н2/2024г., с цел разширение на производствената площадка и изграждане на нов резервоар с капацитет 10 000м3 за алтернативно съхранение на опасни вещества - тежко гориво или междинни продукти или базови масла или отработени масла. 
Инвестиционното предложение попада в обхвата на чл. 93, ал. 1, т. 2 от ЗООС и представлява разширение на инвестиционно предложение, самостоятелно попадащо  в обхвата на т. 3 буква “д” – съоръжения за надземно складиране на горива, от Приложение № 2 към чл. 93, ал. 1, т. 1 и т. 2 на Закона за опазване на околната среда и подлежи на преценяване на необходимостта от извършване на оценка на въздействие върху околната среда (ОВОС), по глава шеста, раздел III от ЗООС.
Компетентен орган по процедурата е РИОСВ – гр. Плевен.

II. По отношение на изискванията за екологична оценка (ЕО) по глава шеста, раздел II от ЗООС:
 Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).   

III. По отношение на изискванията на чл. 31 от Закона за биологичното разнообразие:
           Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007г.) инвестиционното предложение „Разширение на производствената площадка на „Полихим СС“ ЕООД и изграждане на нов резервоар с капацитет 10 000м3 за алтернативно съхранение на опасни вещества – тежко гориво или междинни продукти или базови масла или отработени масла“, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
	Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
           
            ІV. По отношение изискванията на чл.99 б) и глава VІІ, раздел І от ЗООС.
            Във връзка с подадено актуализирано уведомление за класификация по чл.103, ал.5 от ЗООС за горепосоченото ИП, е получено потвърждение за класификация по чл.103, ал.7 от ЗООС с изх. № УК-2930/30.07.2026г., издадено от компетентния орган ИАОС – гр. София, съгласно което „Разширение на производствената площадка на „Полихим СС“ ЕООД и изграждане на нов резервоар с капацитет 10 000м3 за алтернативно съхранение на опасни вещества – тежко гориво или междинни продукти или базови масла или отработени масла“, с оператор “ПОЛИХИМ - СС” ЕООД, гр. София на територията на площадката с издадено КР № 440-Н2/2024г., запазва класификацията си като „предприятие с висок рисков потенциал“.
Високият рисков потенциал на предприятието е определен от максималното количество опасни отпадъци - отработени масла (16 371 тона) с категория на опасност Е2 от Част 1 на  приложение №3 на ЗООС, което надхвърля праговите количества от 500 тона за висок рисков потенциал от колона 3 на част 1 от посоченото приложение.
Във връзка с гореизложеното „ПОЛИХИМ СС“ ЕООД, гр. София като оператор на предприятието с висок рисков потенциал „ПОЛИХИМ СС“ ЕООД, гр. Луковит е необходимо да приложи изискванията на чл.99 б) от ЗООС, а именно:
 - да представи като отделно приложение към искането за ПН ОВОС актуализирана информация и оценка, определени в чл.99б, ал.1 от ЗООС  от ЗООС с обхват и съдържание, разписани в раздел ІІ  “Обхват и съдържание на информацията и оценката по чл.99б, ал.1 от ЗООС“ на  чл.10 от  Наредбата за предотвратяване на големи аварии с опасни вещества и за ограничаване на последствията от тях (изм. и доп. ДВ, бр.62/05.08.2022 г.)
Прилагаме писмо с изх. № УК-2930/30.07.2026г., издадено от компетентния орган ИАОС – гр. София, което е неразделна част от настоящите указания.
            
            V. По отношение на изискванията на глава VІІ, раздел ІІ от ЗООС.
            След приключване на процедурата по глава VІ от ЗООС операторът на инсталацията, за която е издадено КР № 440-Н2/2024г., следва да информира компетентния орган – ИАОС за становище по чл.123в, т.1 от ЗООС и определяне на приложимата процедура.

VI. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен.
	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточници и водоснабдителни съоръжения за питейно-битово водоснабдяване;
- посочване на потенциални източници на вредности на оценяваната територия и граничещите с нея.
3. В случай, че желаете прилагането на чл. 118, ал. 2 от ЗООС, към искането следва да приложите самостоятелно приложение и оценката по чл. 99а, ал. 1 ЗООС,  поотделно за всяка от инсталациите по приложение № 4 към ЗООС. При изготвяне на оценката по чл. 99а, ал. 1 в случаите по чл. 118, ал. 2 от ЗООС се съобразяват всички изисквания за обхват и съдържание за определянето на най-добрите налични техники по Наредбата за условията и реда за издаване на комплексни разрешителни по чл. 119, ал. 1 от ЗООС и методически указания, утвърдени от министъра на околната среда и водите.
4. Уведомяваме Ви, че е депозирано възражение с вх. № АО-3543-11/31.07.2026г. на РИОСВ – Плевен, относно внесеното ИП. При разработване на информацията по Приложение № 2 към чл. 6 от Наредба за условията и реда за извършване на ОВОС следва да се вземе предвид.
5. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ - гр.Плевен:


ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. № АО-3543/29.06.2026г.).

Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.



Приложение: 
1. Писмо изх. № УК-2930/30.07.2026г. на ИАОС, гр. София.
	2. Възражение с вх. № АО-3543-11/31.07.2026г. на РИОСВ – Плевен

